Source: http://www.bihon.ro/baschetul-oradean-are-si-o-echipa-de-divizia-b/1009556
Timestamp: 2017-12-15 11:57:42+00:00

Document:
Baschetul oradean are si o echipa de Divizia B - BIHON
Baschetul oradean are si o echipa de Divizia B
9. noiembrie 2011 16:07
Vasile Ştefan va juca la ambele echipe ale CSM Oradea
CS Municipal şi CSŞ LPS Bihorul au încheiat un protocol de colaborare cu scopul înfiinţării unei echipe de Divizia B.
CSM II Oradea va activa în Seria a IV-a a diviziei secunde, alături de U Mobitelco II Cluj-Napoca, BC II Timişoara, Timba Timişoara şi West Olimpia Phoenix Arad. Noua ediţie a Diviziei B va începe sâmbătă, CSM II Oradea urmând să joace în prima etapă pe teren propriu cu West Olimpia Phoenix Arad.
Echipa orădeană va avea un lot alcătuit din 16 jucători, dintre care zece sunt juniori de la CSŞ LPS Bihorul, iar şase provin de la CSM Oradea, fiind jucătorii care joacă mai puţin în prima echipă. Dar iată lotul CSM II Oradea: Lázár László, Török Rolánd, Andrei Pascu, Vasile Ştefan, Horia Hora, Laviniu Andrei, Andrei Ciordaş, Cătălin Horga, Cristian Cheregi, Alex Pop, Radu Tebieş, Raul Pop, Alexandru Darii, Andrei Lung, Ştefan Varga, Andreasz Krausz. Echipa va fi pregătită de antrenorii Călin Pop (asistentul lui Cristian Achim la CSM Oradea) şi Alin Cureş.
Managerul secţiei de baschet masculin a CSM Oradea, Şerban Sere şi-a exprimat satisfacţia pentru semnarea protocolului de colaborare şi înfiinţarea echipei secunde. „Mă bucur că după mult timp, ideea de avea o echipă în Divizia B s-a materializat, graţie conducătorilor celor două cluburi, Florin Birta şi Dan Matei, care au căzut de acord pentru încheierea acestui parteneriat. Jucătorii echipei secunde vor avea numai de câştigat, pentru că vor avea ocazia să joace cât mai mult şi să acumuleze experienţă. Această formaţie va constitui practic pentru jucători o rampă de lansare spre echipa de seniori”, a afirmat Şerban Sere.
Taguri: baschet, CSM II Oradea

References: CSM 

CSM 
 CSM 
 CSM 
 CSM 
 CSM 
 CSM 
 CSM